বাবা প্রকৌশলী ছিলেন। যখন সাইটে যেতেন, প্রায়ই আমাকে সঙ্গে নিয়ে যেতেন। আর প্রথম জীবন থেকেই বাবার সুন্দর গাড়ি ছিল। সে সময় বাবার সঙ্গে জিপে করে ঘুরতাম। মঞ্চের রিহার্সালে যেতাম। এত ছোট ছিলাম, তবু সেসব স্মৃতি এখনো কিছুটা মনে পড়ে। বাবার সঙ্গে আসলে আমার বন্ধুর সম্পর্ক। একটা বই পড়ে শেয়ার করা, গল্প পড়ে শেয়ার করা কিংবা আব্বু কোনো স্ক্রিপ্ট লিখছেন সেটা শেয়ার করছেন—এসব খুব ছোটবেলা থেকেই।